|  |
| --- |
| **Analiza Impactului de Reglementare****a proiectului legii cu privire la modificarea Legii nr. 852/2002 privind aprobarea Regulamentului cu privire la regimul comercial și reglementarea utilizării hidrocarburilor halogenate care distrug stratul de ozon**  |
| **Titlul analizei impactului**(poate conţine titlul propunerii de act normativ): | Proiectul hotărîrii Guvernului privind aprobarea proiectului legii cu privire la modificarea Anexei la Legea nr. 852/2002 privind aprobarea Regulamentului cu privire la regimul comercial și reglementarea utilizării hidrocarburilor halogenate care distrug stratul de ozon |
| **Data:** |   |
| **Autoritatea administraţiei publice (autor):** | Ministerul agriculturii, dezvoltării regionale și mediului |
| **Subdiviziunea:** | Secția politici de aer și schimbări climatice |
| **Persoana responsabilă şi datele de contact:** | Cristina Arseni, consultant principal, 022 204580, e-mail: cristina.arseni@madrm.gov.md  |
| **Compartimentele analizei impactului** |
| **1. Definirea problemei** |
| a) Determinați clar şi concis problema şi/sau problemele care urmează să fie soluţionate |  |
| Proiectul de act normativ urmează să contribuie la soluționarea următoarelor probleme: - cadrul legislativ învechit şi neracordat la prevederile actelor normative aprobate recent: *Legea 852/2002* *privind aprobarea Regulamentului cu privire la regimul comercial și reglementarea utilizării hidrocarburilor halogenate care distrug stratul de ozon* trebuie ajustată conform prevederilor *Legii nr. 275/2018 pentru modificarea Legii nr. 172/2014 privind aprobarea Nomenclaturii combinate a mărfurilor* şi *Legii nr. 277/2018 privind substanțele chimice*. - necorespunderea pozițiilor tarifare ale mărfurilor, stipulate în *Legea nr. 852/2002,* cu poziţiile tarifare stabilite în versiunea 2017 a Nomenclaturii Combinate a Mărfurilor, fapt ce creează impedimente în activitatea agenților economici care importă și comercializează hidroclorofluorocarburi;- discrepanța între prevederile referitoare la autoritatea care eliberează autorizații pentru importul substanțelor ce distrug stratul de ozon, stipulate în *Legea nr. 852/2002* și prevederile *Legii nr. 277/2018 privind substanțele chimice.*- contradicția între prevederile punctelor 5 și 51 ale *Regulamentului cu privire la regimul comercial și reglementarea utilizării hidrocarburilor halogenate care distrug stratul de ozon, aprobat prin Legea nr. 852/2002.*- este inoprun importul utilajelor și echipamentelor care funcționează pe bază de hidroclorofluorocarburi din cauza reducerii substanţiale a cantităţii importate de HCFC, conform Programului de suprimare eşalonată a hidroclorofluorocarburilor halogenate pentru anii 2016-2040.  |
| b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate |  |
| - La moment, principalii parteneri comerciali ai Republicii Moldova, precum țările UE și Țările CSI, deja aplică versiunea 2017 a Nomenclaturii combinate a mărfurilor. Acesta discrepanță între Republica Moldova și partenerii comerciali creează impedimente în ceea ce privește relațiile comercial-economice. Astfel, Serviciul Vamal, prin scrisoarea nr.28/20-13776 din 28.08.2019, a comunicat despre revizuirea bazei de date Tariful Vamal Integrat al Republicii Moldova (TARIM) impusă de modificarea mai multor poziții tarifare din Nomenclatura Combinată a Mărfurilor (NCM) urmare actualizării acestora conform ediției a șasea a Sistemului Armonizat de descriere și codificare a mărfurilor, aprobat de Organizația Mondială a Vămilor (OMV). Modificările introduse în NCM prevăd completarea unor coduri tarifare și/sau modificarea descrierii acestora ca rezultat al modificărilor față de redacția actuală, la nivel de 8 cifre, au fost excluse 961 poziții tarifare și introduse 1012 poziții tarifare noi.În procesul de revizuire a informației din TARIM s-au identificat mai multe acte normative în care se conțin poziții tarifare învechite, printre care și Legea nr. 852/2002. În acest context, Serviciul Vamal a solicitat revizuirea și actualizarea prevederilor actului normativ menționat. Urmare revizuirii Legii nr. 852/2002, s-a constat că pozițiile tarifare ale substanţelor chimice, a căror utilizare este reglementată de Protocolul de la Montreal, au fost modificate (de exemplu: poziția tarifară a HCFC-22, substanță importată de către agenții economici din Republica Moldova, în *Legea nr. 852/2002* este 2903 49 100, iar în NCM – este 2903 71 000. La fel, au fost modificate pozițiile tarifare și ale altor substanțe incluse în Anexa nr.1 la Regulamentul cu privire la regimul comercial și reglementarea utilizării hidrocarburilor halogenate care distrug stratul de ozon). - O altă problemă ţine de contradicția între prevederile pct. 5 și 51 ale *Regulamentului cu privire la regimul comercial și reglementarea utilizării hidrocarburilor halogenate care distrug stratul de ozon*. Prevederile pct. 5 al *Regulamentului* stipulează că contingentul de import a HCFC se distribuie de către autoritatea centrală de protecție a mediului **la început de an,** iar pct. 51 al aceluiași regulament stipulează că contingentul este eliberat în termen de **20 de zile lucrătoare de la data depunerii cererii**. Însă, în Regulament nu este prevăzută perioada depunerii cererilor de către agenții economici, fapt ce creează anumite confuzii (dacă agenţii economici pot depune cererile pe parcursul întregului an, acestora nu li se poate elibera contingentul în timp de 20 de zile de la depunere, deoarece acesta se distribuie o singură dată, la început de an). Contingentul poate fi calculat şi eliberat doar după recepţionarea tuturor cererilor solicitanţilor, altfel nu poate fi aplicată formula de calcul a cantităţii permise pentru import pentru fiecare agent economic în parte. Completarea pct. 51 cu referința la HG nr.589/2018, unde este descrisă detaliat procedura de depunere a cererilor şi eliberarea contingentelor de import a HCFC, elimină discrepanţa creată. Includerea trimiterii la HG asigură informarea agenţilor economici despre existenţa metodologiei de calcul a contingentelor anuale. |
| c) Expuneți clar cauzele care au dus la apariţia problemei |  |
| - Conform Convenţiei internaţionale privind Sistemul armonizat de descriere şi codificare a mărfurilor din 14 iunie 1983, aprobat de OMV, la care Republica Moldova este parte, se prevede actualizarea cuadrienală (la fiecare 4 ani calendaristici) a codificării și descrierii mărfurilor. Astfel, începînd cu anul 2017 a intrat în vigoare versiunea nouă a Nomenclaturii Combinate a Mărfurilor, care este implementată și în Republica Moldova. Conform NCM, aprobată prin *Legea nr. 275/2018*, au fost modificate pozițiile tarifare ale substanţelor chimice, a căror utilizare este reglementată de Protocolul de la Montreal, fapt ce a condiționat necesitatea racordării prevederilor Anexei nr.1 la Regulamentul cu privire la regimul comercial și reglementarea utilizării hidrocarburilor halogenate care distrug stratul de ozon, aprobat prin *Legea nr. 852/2002*, la prevederile Nomenclaturii Combinate a Mărfurilor.- Conform prevederilor *Legii nr. 277/2018*, în termen de 12 luni de la publicarea acesteia în Monitorul Oficial (15.02.2019) Guvernul va aduce actele sale normative în concordanţă cu această lege. Astfel, prevederile *Legii nr. 852/2002* ce ţin de autoritatea, care eliberează autorizaţii pentru importul substanţelor care distrug stratul de ozon, trebuie aduse în concordanţă cu prevederile art. 9 lit. h) şi art. 24 lit. f) ale *Legii nr. 277/2018*, care stipulează că autorizaţiile sunt eliberate de către Agenția Națională de Reglementare a Activităților Nucleare, Radiologice și Chimice. |
| d) Descrieți cum a evoluat problema şi cum va evolua fără o intervenție  |  |
| - Conform ultimei versiuni a Nomenclaturii Combinate a Mărfurilor, au fost modificate pozițiile tarifare ale substanţelor chimice, a căror utilizare este reglementată de Protocolul de la Montreal. În cazul, în care nu va fi efectuată ajustarea *Legii nr. 852/2002* la NCM, vor persista bariere de ordin tehnic în efectuarea comerțului exterior. Actualizarea actului normativ va elimina barierele și discrepanțele în procesul de colectare a datelor privind operațiunile de import și export, necesare pentru perfectarea rapoartelor la Convenția pentru protecția stratului de ozon.- O altă problemă reiese din discrepanța existentă între prevederile *Legii nr. 852/2002* și *Legii nr. 277/2018 privind substanțele chimice* în ceea ce privește autoritatea care eliberează autorizații pentru importul sau exportul substanțelor care distrug stratul de ozon. Neaducerea în concordanță a acestor prevederi va crea confuzii în executarea corectă a legislației.- Problema legată de importul utilajelor şi echipamentelor ce funcţionează pe bază de HCFC reiese din faptul că cantitatea de HCFC importată anual este în continuă descreştere. Conform Programului de suprimare eşalonată a hidroclorofluorocarburilor halogenate pentru anii 2016-2040, cantitaea anuală permisă pentru import în anul 2020 constituie 11 t, către anul 2025 această cantitate va constitui 5,5 t, iar către anul 2030 – doar 0,4 t. Această cantitate este utilizată pentru deservire aechipamentelor deja existente, iar importul unor noi echipamente ce funcţionează pe baza acestor substanţe este inoportună. Dacă agenţii economici vor importa astfel de echipamente, în scurt timp acestea nu vor putea fi utilizate din lipsa freonilor respectivi. În Republica Moldova, agenţii economici efectuează deja trecerea la utilajele şi echipamentele care funţionează pe bază de freoni alternativi.  |
| e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului |  |
| Modificările în *Regulamentul cu privire la regimul comercial și reglementarea utilizării hidrocarburilor halogenate care distrug stratul de ozon*, aprobat prin Legea nr. 852/2002, au drept temei armonizarea acesteia cu actele legislative aprobare recent și anume: - *Legea nr. 275/2018 pentru modificarea Legii nr. 172/2014 privind aprobarea Nomenclaturii combinate a mărfurilor*, - *Legea nr. 277/2018 privind substanțele chimice*. Operarea modificărilor în Legea nr. 852/2002 reiese din obligația Republicii Moldova de a implementa prevederile Protocolului de la Montreal, ratificat de Republica Moldova prin Hotărîrea Guvernului nr. 966/1996. |
| **2. Stabilirea obiectivelor** |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) |  |
|  Armonizarea *Legii nr. 852/2002 privind aprobarea Regulamentului cu privire la regimul comercial și reglementarea utilizării hidrocarburilor halogenate care distrug stratul de ozon* la prevederile actelor normative intrate recent în vigoare.- Actualizarea poziţiilor tarifare ale substanţelor chimice prevăzute în Anexa 1 a *Regulamentului* *cu privire la regimul comercial și reglementarea utilizării hidrocarburilor halogenate care distrug stratul de ozon* în conformitate cu prevederile *Legii nr. 275/2018 pentru modificarea Legii nr. 172/2014 privind aprobarea Nomenclaturii combinate a mărfurilor.* Ajustarea Legii nr. 852/2002 la versiunea din 2017 a Nomenclaturii Combinate a Mărfurilor va permite eliminarea unor bariere de ordin tehnic în efectuarea importului de HCFC, întrucît activitățile comerciale ale agenților economici, în special procedura vămuirii mărfurilor, este realizată în baza pozițiilor tarifare din NCM. Racordarea la NCM este esențială în vederea eliminării discrepanțelor în procesul de colectare a datelor statistice privind operațiunile de import - informație necesară pentru elaborarea raportului anual către Secretariatul Protocolului de la Montreal. - Aducerea în concordanţă a prevederilor ce ţin de autoritatea care eliberează autorizaţii de import a substanţelor ce distrug stratul de ozon cu prevederile *Legii nr. 277/2018 privind substanțele chimice*- Aducerea în concordanţă a prevederilor legislaţiei naţionale cu prevederile Protocolului de la Montreal, la care Republica Moldova este parte. |
| **3. Identificarea opţiunilor** |
| a) Expuneți succint opțiunea „a nu face nimic”, care presupune lipsa de intervenție |  |
| - Conform prevederilor *Legii nr. 275/2018 pentru modificarea Legii nr. 172/2014 privind aprobarea Nomenclaturii combinate a mărfurilor* și a *Legii nr. 277/2018 privind substanțele chimice*, Guvernul Republicii Moldova are obligația, ca în termen de 12 luni de la data intrării în vigoare a prezentelor legi, să prezinte Parlamentului propuneri pentru aducerea legislaţiei în concordanţă cu prezentele legi și să aducă în concordanță actele sale normative. Lipsa intervenţiei şi neaducerea în concordanţă a prevederilor actelor normative creează confuzii în executarea corectă a legislației.- Opțiunea ”a nu face nimic” constă în a nu asigura executarea prevederilor actelor normative menționate, inclusiv a Legii nr. 275/2018. Această opțiune nu este una viabilă, deoarece modificările propuse sunt necesare în vederea racordării sistemului de codificare a mărfurilor la sistemul mondial. Agenții economici și instituțiile care operează nemijlocit cu Nomenclatura mărfurilor deja întîmpină dificultăți din cauza diferențelor între pozițiile tarifare. Este afectată în mod negativ activitatea agenților economici prin extinderea timpului necesar pentru vămuirea mărfurilor, precum și a costurilor legate de această procedură. Atribuirea greșită a pozițiilor tarifare pentru mărfurile importate necesită reclasificare acestora, fapt care generează staționarea mijloacelor de transport. Totodată, există riscul colectării eronate a datelor privind activitatea de import și export în Republica Moldova, informații care ulterior servesc drept temei pentru analize, prognozări și alte calcule efectuate de către instituțiile de stat, precum Serviciul Vamal, Ministerul Finanțelor, Ministerul Economiei și Infrastructurii și Ministerul Agriculturii, Dezvoltării Regionale și Mediului. - Cu referire la importul utilajelor şi echipamentelor ce funcţionează pe bază de HCFC, este de menţionat că, în lipsa intervenţiei, pe piaţa RM ar putea fi introduse utilajele interzise spre utulizare în UE, care, în lipsa substanţelor pe baza cărora acestea funcţionează, vor deveni în scut timp nefuncţionale. Astfel, importul acestor echipamente nu este justificat şi este evident nerentabil. |
| b) Expuneți principalele prevederi ale proiectului, cu impact, explicînd cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate |  |
|  Modificările de la punctele 4, 5, 13 și 20 reies din prevederile Legii nr. 111/2001 *privind aderarea Republicii Moldova la unele acte internaţionale în domeniul protecţiei mediului*, prin care Republica Moldova a aderat la Amendamentele de la Londra și Copenhaga la Protocolul de la Montreal privind substanţele care distrug stratul de ozon. Protocolul de la Londra prevede interzicerea la nivel mondial a utilizării substanțelor prevăzute în **Anexa A, grupele I şi II, în Anexa B, grupele I, II și III**. Astfel, textul proiectului de act normativ a fost ajustat, conform prevederilor legii menționate mai sus. Modificările punctelor 13 și 18 reies din prevederile pct. 4 lit. e) al *Regulamentului* *cu privire la regimul comercial și reglementarea utilizării hidrocarburilor halogenate care distrug stratul de ozon*, care prevede **interzicerea importului utilajelor și echipamentelor** care funcționează pe bază de hidroclorofluorocarburi (HCFC). Astfel, importul unor noi echipamente ce funcționează pe baza de HCFC va fi inoportună din cauza reducerii substanțiale a cantității importate de asemenea substanțe. Pentru viitor, va fi necesară reutilarea echipamentelor frigorifice și de climatizare a aerului care funcționează pe bază de HCFC și asigurarea funcționării acestora pe bază de freoni alternativi de generație nouă, inclusiv freoni naturali. Modificarea de la pct. 51 este operată în scopul lichidării discrepanţei existente între prevederile acestui punct şi punctului 5 al *Regulamentului cu privire la regimul comercial și reglementarea utilizării hidrocarburilor halogenate care distrug stratul de ozon.* Totodată, menţionăm că **procedura de depunere a cererilor** de către agenții economici, precum și **termenele de examinare a acestora** de către autoritatea centrală pentru protecţia mediului este stabilită expres în Cap. VI. „Depunerea cererilor de repartizare a contingentelor anuale pentru importul hidroclorofluorocarburilor halogenate” din Hotărîrea Guvernului nr.589/2018 *pentru aprobarea Regulamentului cu privire la stabilirea mecanismului de repartizare a contingentelor anuale pentru importul hidroclorofluorocarburilor halogenate*.Modificarea de la pct. 11 reiese din faptul că specialiștii, care activează în domeniul tehnicii frigului şi trebuie instruiţi şi atestaţi periordic, deservesc echipamentele ce conțin atît hidroclorofluorocarburi, cît și **substanțe alternative acestora** – hidrofluorocarburi. Prevederile respective sunt stipulate şi în Hotărîrea Guvernului nr. 483/2019 *pentru aprobarea Regulamentului cu privire la formarea și atestarea specialiștilor în domeniul tehnicii frigului*, *care funcționează pe bază de hidroclorfluorcarburi și gaze fluorurate cu efect de seră*. Modificarea pct. 131 , pct. 14 alin. (2), pct. 17, 19 și 22 reies din prevederile *Legii nr. 277/2018 privind substanțele chimice*, care stipulează că atribuțiile de eliberare a autorizațiilor în domeniul substanțelor chimice, inclusiv a autorizațiilor pentru importul, exportul sau reexportul substanțelor ce distrug stratul de ozon, al produselor și al echipamentelor care conțin asemenea substanțe **țin de competența Agenției Naționale de Reglementare a Activităților Nucleare, Radiologice și Chimice**. Modificarea anexei nr.1 la *Regulamentul cu privire la regimul comercial și reglementarea utilizării hidrocarburilor halogenate care distrug stratul de ozon*, aprobat prin Legea nr. 852/2002, rezultă din faptul că au intrat în vigoare prevederile *Legii nr. 275/2018 pentru modificarea Legii nr. 172/2014 privind aprobarea Nomenclaturii combinate de mărfuri*. În conformitate cu noua Nomenclatură combinată a mărfurilor a fost revizuită Lista substanțelor chimice a căror utilizare este reglementată de Protocolul de la Montreal (Anexa nr.1 a Regulamentului menționat). Astfel, **au fost actualizate codurile pozițiilor tarifare** ale substanțelor chimice din anexă, conform Nomenclaturii combinate a mărfurilor. Ajustarea la Nomenclatura Combinată a Mărfurilor va permite eliminarea unor bariere de ordin tehnic în efectuarea comerțului exterior, întrucît toate activitățile comerciale ale agenților economici, în special procedura de vămuire a mărfurilor, este realizată în baza pozițiilor tarifare din Nomenclator. Aprobarea proiectului de lege va asigura simplificarea și eficientizarea procedurilor de import a HCFC, la facilitarea traficului de mărfuri.Proiectul de lege nu are impact direct asupra activității de întreprinzător, întrucît componenta taxelor vamale nu a fost modificată. |
| c) Expuneți opțiunile alternative analizate sau explicați motivul de ce acestea nu au fost luate în considerare |  |
| - |
| **4. Analiza impacturilor opţiunilor** |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate |  |
| Unificarea pozițiilor tarifare ale mărfurilor stabilite în Legea nr. 852/2002 și cele stabilite în noua versiune a Nomenclaturii Combinate a Mărfurilor va contribui la lichidarea impedimentelor în activitatea agenților economici care importă și comercializează pe piața internă hidroclorofluorocarburi. Modificarea pozițiilor tarifare ale mărfurilor, în conformitate cu noua versiune a Nomenclaturii Combinate a Mărfurilor, nu va avea impact direct asupra activității de întreprinzător, întrucît componenta taxelor vamale nu a fost modificată.Preluarea de către Agenția Națională de Reglementare a Activităților Nucleare, Radiologice și Chimice a competențelor instituționale ale Agenției de Mediu în eliberarea autorizației pentru importul, exportul sau reexportul substanțelor ce distrug stratul de ozon, de asemenea nu va afecta activitatea de întreprinzător.Importul echipamentelor şi utilajelor ce funcționează pe baza de hidroclorofluorocarburi este inoportun din cauza reducerii substanțiale a cantității importate anual de HCFC (conform prevederilor HG nr. [856/2016)](http://www.legis.md/cautare/getResults?lang=ru&doc_id=114841). Din cauza reducerii considerabile a cantităţii importate de asemenea substanţe, în viitorul apropiat va fi necesară reutilarea echipamentelor frigorifice și de climatizare a aerului care funcționează pe bază de HCFC și substituirea acestora cu echipamente ce funcţionează pe bază de freoni alternativi de generație nouă, inclusiv freoni naturali. Din puct de vedere economic, importul acestor echipamente nu este rentabil. |
| b1) Pentru opțiunea recomandată, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |  |
| - |
| b2) Pentru opțiunile alternative analizate, identificați impacturile completînd tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |  |
| - |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta |  |
| - |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sînt propuse măsuri de diminuare a acestor impacturi |  |
|  |
| **Concluzie**e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați  |  |
| Pentru a atinge obiectivele stabilite este necesră efectuarea modificărilor propuse privind aducerea în concordanţă a Legii nr. 852/2002 cu prevederile Legii privind substanţele chimice, Nomenclatura Combinată a Mărfurilor şi prevederile Protocolului de la Montreal, lichidarea discrepanţelor existente între unele prevederi ale actului normativ. |
| **5. Implementarea şi monitorizarea** |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sînt necesare  |  |
| Conform prevederilor art.46 alin.(2) lit. a) a Legii nr. 277/2018 privind substanțele chimice, în termen de 12 luni de la intrare în vigoare a prezentei legi va elabora și va prezenta Parlamentului propuneri pentru aducerea actelor legislative în vigoare în conformitate cu prezenta lege. |
| b) Indicați clar indicatorii de performanță în baza cărora se va efectua monitorizarea |  |
| - |
| c) Identificați peste cît timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea |  |
| - |
| **6. Consultarea** |
| a) Identificați principalele părţi (grupuri) interesate în intervenţia propusă |  |
| Agenţii economici care importă substanţe care distrug stratul de ozon. |
| b) Explicați succint cum (prin ce metode) s-a asigurat consultarea adecvată a părţilor |  |
| Proiectul a fost plasat spre consultare pe pagina oficială madrm.gov.md și particip.gov.md. |
| c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat) |  |
| - |
| **Anexă** **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | 0 |  |  |
| povara administrativă | 0 |  |  |
| fluxurile comerciale și investiționale | 0 |  |  |
| competitivitatea afacerilor | 0 |  |  |
| activitatea diferitor categorii de întreprinderi mici și mijlocii | 0 |  |  |
| concurența pe piață | 0 |  |  |
| activitatea de inovare și cercetare | 0 |  |  |
| veniturile și cheltuielile publice | 0 |  |  |
| cadrul instituțional al autorităților publice | 0 |  |  |
| alegerea, calitatea și prețurile pentru consumatori | 0 |  |  |
| bunăstarea gospodăriilor casnice și a cetățenilor | 0 |  |  |
| situația social-economică în anumite regiuni | 0 |  |  |
| situația macroeconomică | 0 |  |  |
| alte aspecte economice | 0 |  |  |
| **Social** |
| gradul de ocupare a forței de muncă | 0 |  |  |
| nivelul de salarizare | 0 |  |  |
| condițiile și organizarea muncii | 0 |  |  |
| sănătatea și securitatea muncii | 0 |  |  |
| formarea profesională | 0 |  |  |
| inegalitatea și distribuția veniturilor | 0 |  |  |
| nivelul veniturilor populației | 0 |  |  |
| nivelul sărăciei | 0 |  |  |
| accesul la bunuri și servicii de bază, în special pentru persoanele social-vulnerabile | 0 |  |  |
| diversitatea culturală și lingvistică | 0 |  |  |
| partidele politice și organizațiile civice | 0 |  |  |
| sănătatea publică, inclusiv mortalitatea și morbiditatea | 0 |  |  |
| modul sănătos de viață al populației | 0 |  |  |
| nivelul criminalității și securității publice | 0 |  |  |
| accesul și calitatea serviciilor de protecție socială | 0 |  |  |
| accesul și calitatea serviciilor educaționale | 0 |  |  |
| accesul și calitatea serviciilor medicale | 0 |  |  |
| accesul și calitatea serviciilor publice administrative | 0 |  |  |
| nivelul și calitatea educației populației | 0 |  |  |
| conservarea patrimoniului cultural | 0 |  |  |
| accesul populației la resurse culturale și participarea în manifestații culturale | 0 |  |  |
| accesul și participarea populației în activități sportive | 0 |  |  |
| Discriminarea | 0 |  |  |
| alte aspecte sociale | 0 |  |  |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | 3 |  |  |
| calitatea aerului |  |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 |  |  |
| Biodiversitatea | 0 |  |  |
| Flora | 0 |  |  |
| Fauna | 0 |  |  |
| peisajele naturale | 0 |  |  |
| starea și resursele solului | 0 |  |  |
| producerea și reciclarea deșeurilor | 0 |  |  |
| utilizarea eficientă a resurselor regenerabile și neregenerabile | 0 |  |  |
| consumul și producția durabilă | 0 |  |  |
| intensitatea energetică | 0 |  |  |
| eficiența și performanța energetică | 0 |  |  |
| bunăstarea animalelor | 0 |  |  |
| riscuri majore pentru mediu (incendii, explozii, accidente etc.) | 0 |  |  |
| utilizarea terenurilor | 0 |  |  |
| alte aspecte de mediu | 2  |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |
| **Anexe** |
| Proiectul preliminar de act normativSinteza obiecțiilor și propunerilor la proiect și/sau analiza de impactExpertiza Grupului de lucru al Comisiei de stat pentru reglementarea activităţii de întreprinzător (după caz)Alte materiale informative/documente (la decizia autorilor) |